ചെറുകിട സംരംഭകര്ക്ക് 54 ലക്ഷം സബ്സിഡി നല്കി കൊച്ചി: കോവിഡ് കാലത്തും ചെറുകിട സംരംഭകര്കരുടെ പ്രവര്ത്തനങ്ങള്ക്കു കരുത്തേകി ജില്ലാ പട്ടികജാതി വികസന ഓഫീസ്. കഴിഞ്ഞ സാമ്ബത്തിക വര്ഷത്തില് ജില്ലയിലെ ചെറുകിട സംരംഭകര്ക്കും സ്വയംതൊഴില് ചെയ്യുന്നവര്ക്കുമായി 54,51,853 രൂപയുടെ സബ്സിഡിയാണ് വിതരണം ചെയ്തത്. 63 പേര് പദ്ധതികളുടെ ഗുണഭോക്തരായി. വ്യക്തികള്ക്കു പുറമെ പട്ടികജാതിക്കാര് അംഗങ്ങളായുള്ള സ്വാശ്രയ സംഘങ്ങള്, വനിതാ സ്വയംസഹായ സംഘങ്ങള് തുടങ്ങിയവയ്ക്കും സഹായം ലഭ്യമാക്കിയിട്ടുണ്ട് . വ്യക്തികള്ക്കു മൂന്നു ലക്ഷം രൂപ വരെയുള്ള വായ്പകള്ക്കു വായ്പ തുകയുടെ മൂന്നില് ഒന്ന് സബ്സിഡി നല്കുന്ന സ്വയം തൊഴില് പദ്ധതി ബാങ്കുകളുമായി ചേര്ന്നാണ് നടപ്പാക്കുന്നത്. ഇതിലൂടെ ബാങ്ക് അംഗീകരിക്കുന്ന ഏത് സ്വയംതൊഴില് പദ്ധതികളും ആരംഭിക്കാന് സാധിക്കും. 18 നും 50 വയസിനുമിടയില് പ്രായമുള്ള ഏഴാം ക്ലാസ് വിദ്യാഭ്യാസ യോഗ്യതയുള്ളവര്ക്കാണ് സ്വയംതൊഴില് പദ്ധതിയുടെ ഗുണഫലം ലഭിക്കുക. അപേക്ഷകള് വിവിധ സാക്ഷ്യപത്രങ്ങള് എന്നിവ സഹിതം ബ്ലോക്ക്, മുന്സിപ്പല്, കോര്പറേഷന് പട്ടികജാതി വികസന ഓഫീസര്ക്കു സമര്പ്പിക്കണം.